Weather Report

**Weather Report** (1970–1986) tilhører en av de tidligste og mest toneangivende jazz-funk og jazzrock- og/eller jazz-fusion-gruppene på 1970- og 80-tallet. Bandet ble startet i november 1970 av keyboardisten Joe Zawinul (Josef Erich Zawinul), saksofonisten Wayne Shorter og den tsjekkoslovakisk/tsjekkiske bassisten, Miroslav Vitouš.

Signifikant for bandet var deres evne til kollektiv improvisasjon. Dette var et brudd med jazzens tradisjonelle mønstre for improviserte soli. Ifølge en av stifterne av bandet, Joe Zawinul praktiserte de følgende prinsipp: «*In Weather Report everyone solos and no one solos*». Weather Report spilte på Molde Jazzfestival i Molde kino, Molde i 1972.

Zawinul og Shorter møtte hverandre første gang mens de spilte for Maynard Ferguson i 1959. Senere møttes de igjen under innspillingene av albumene *In A Silent Way* (1969), *[[Bitches Brew]]* (1970) og *Live-Evil* (1970) med Miles Davis, i hans prosjekt med å elektrfisere jazzen.

Den mest kjente melodien til Weather Report er «Birdland». Den er en hyllest til jazzklubben i New York med samme navn. Melodien finnes første gang på Heavy Weather (1977) som også ble bandets største kommersielle suksess. Joe Zawinul hadde i de siste årene av sitt liv sin egen jazzklubb i fødebyen Wien, Østerrike som het Joe Zawinul's Birdland. Klubben gikk konkurs etter hans død i 2008. «Birdland» er senere spilt inn av Quincy Jones, The Manhattan Transfer og Maynard Ferguson.

Weather Reports kanskje mest kjente bandmedlem var Jaco Pastorius i perioden 1976–82, som også regnes for bandets mest homogene periode. En bemerkelsesverdig konseptuell innflytelse fra bandet var representert av Urantia-boken (dvs. for sangen Havona). Bandet ble oppløst i all vennlighet da Zawinul og Shorter i 1986 valgte å gå hver sin vei, ifølge flere biografier.

Tony Zawinul og Danny Kastner arbeider p.t. med en dokumentar om Weather Reports karrière. Arbeidstittel for den er *Calm Before The Storm* (2014). Imidlertid endret dokumentarens navn i mellomtiden til *This is This!*.

## Diskografi
### Hovedalbum
*1971 – *[[Weather Report (1971)|Weather Report]]*
*1972 – *[[I Sing the Body Electric]]*
*1972 – *[[Live in Tokyo (Weather Report)|Live in Tokyo]]* (livealbum)
*1973 – *[[Sweetnighter]]*
*1974 – *[[Mysterious Traveller]]*
*1975 – *[[Tale Spinnin']]*
*1976 – *[[Black Market]]*
*1977 – *[[Heavy Weather]]*
*1978 – *[[Mr. Gone]]*
*1979 – *[[8:30]]* (dobbeltalbum med dels liveinnspilling fra turneen i 1978 og en side med studioinnspilling)
*1980 – *[[Night Passage]]*
*1982 – *[[Weather Report (1982)|Weather Report]]*
*1983 – *[[Procession (album)|Procession]]*
*1984 – *[[Domino Theory]]*
*1984 – *[[Sportin' Life]]*
*1986 – *[[This is This]]*

### Samlealbum
*1993 – *[[Starbox]]*
*1994 – *[[Collection (Weather Report-album)|Collection]]*
*1996 – *[[Birdland (Weather Report-album)|Birdland]]*
*1996 – *[[This is Jazz, Vol 10: Weather Report]]*
*1998 – *[[This is Jazz, Vol 40 - The Jaco Years]]*
*2001 – *[[Jazz Collection]]*
*2002 – *[[Live and Unreleased]]*
*2002 – *[[The Best of Weather Report]]*

## Referanser


## Kilder
* Gunther Baumann: Zawinul - Ein Leben aus Jazz. (Residenz Verlag, Salburg, Frankfurt am Main, Wien 2002)

## Litteratur
* Jaco - The Extraordinary and tragic life of Jaco Pastorius, av Bill Milkowski, Miller Freeman Books, San Francisco, 1995
* Elegant People: A History of the band Weather Report av Curt Bianchi, 2021
* No Beethoven: An Autobiography and Chronicle of Weather Report av Peter Erskine, Alfred Music, 2013

## Eksterne lenker
* 
* 
* 
*  Lenke til dokumentaren This is This! (2023)
*  Curt Bianchi - Weather Report historiker
*  Weather Report - The Annotated Discography
*  Jaco - The Film, en dokumentar om Jaco Pastorius fra 2014
*  Wayne Shorter: Zero Gravity, en dokumentar om Wayne Shorter fra 2023
*  Stuart Nicholson: In depht - The Genious of Weather Report Stuart Nicholson: In-depth-the-genius-of-weather-report